Slika na kojoj se prikazuje simbol, emblem, crveno, logotip

Opis je automatski generiran

VLADA REPUBLIKE HRVATSKE

Zagreb, 27. srpnja 2023.

**PREDLAGATELJ:** Ministarstvo pravosuđa i uprave

**PREDMET:** Poslovnik o načinu rada Povjerenstva za odlučivanje o sukobu interesa – mišljenje Vlade

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Poslovnik o načinu rada Povjerenstva za odlučivanje o sukobu interesa

- mišljenje Vlade

Veza: Pismo Hrvatskoga sabora, KLASA: 021-03/23-09/42, URBROJ: 65-23-03, od 15. lipnja 2023.

Na temelju članka 122. stavka 2. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), Vlada Republike Hrvatske o Poslovniku o načinu rada Povjerenstva za odlučivanje o sukobu interesa, daje sljedeće

**M I Š L J E N J E**

U odnosu na Poslovnik o načinu rada Povjerenstva za odlučivanje o sukobu interesa (u daljnjem tekstu: Poslovnik) donesenog na sjednici Povjerenstva za odlučivanje o sukobu interesa 6. lipnja 2023., Vlada Republike Hrvatske iznosi sljedeće primjedbe.

Predlaže se preambulu Poslovnika dopuniti na način da se naznači da je pravni temelj za donošenje Poslovnika članak 32. stavak 1. podstavak 3. Zakona o sprječavanju sukoba interesa (,,Narodne novine“, broj l43/2l - u daljnjem tekstu: Zakon).

U odnosu na članak 5. Poslovnika skrećemo pozornost da je izdavanje i uporaba službene iskaznice u državnim tijelima uređena Zakonom o službenoj iskaznici (,,Narodne novine“, broj 30/23).

U članku 12. stavku 1. točki 5. Poslovnika potrebno je brisati riječ: ,,ovim“.

U odnosu na članak 13. stavak 2. Poslovnika primjećujemo da je člankom 37.stavkom 2. Zakona propisana ovlast predsjednika Povjerenstva da odredi jednog od članova Povjerenstva kao svog zamjenika koji će ga zamjenjivati u slučaju spriječenosti ili odsutnosti, ali ne i ovlast da se zamjeniku može imenovati njegov zamjenik u obavljanju poslova predsjednika Povjerenstva u slučaju njegove spriječenosti ili odsutnosti. S tim u vezi, potrebno je obratiti pažnju i na članke 14. stavak 4. i 19. stavak 3. Poslovnika.

U članku 15. stavku 1. Poslovnika predlaže se jasnije odrediti rok za upućivanje poziva za sjednicu Povjerenstva.

U članku 24. stavku 4. Poslovnika potrebno je brisati riječi: ,,i sistematizaciji radnih mjesta“ radi usklađivanja naziva pravilnika s člankom 46. stavkom 2. Zakona.

U članku 28. stavku 1. Poslovnika predlaže se provjeriti je li u navođenju akata izostavljen akt iz članka 26. stavka 7. Poslovnika.

U članku 31. stavku 3. Poslovnika iza riječi: ,,točaka l. i 2.“ potrebno je dodati riječi:,, *ovog Poslovnika*“.

U članku 37. stavku 1. Poslovnika potrebno je ispraviti broj ,,Narodnih novina“ u kojima je objavljen Pravilnik o načinu radi i odlučivanja Povjerenstva za odlučivanje o sukobu interesa. Isti je objavljen u ,,Narodnim novinama“, broj 105/2014, a ne u broju 114/2014 kako je navedeno.

Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila ministra pravosuđa i uprave dr. sc. Ivana Malenicu i državne tajnike u Ministarstvu pravosuđa i uprave Vedranu Šimundžu Nikolić, Sanjina Rukavinu i Juru Martinovića.

PREDSJEDNIK

mr. sc. Andrej Plenković